കനയ്യയിലൂടെ ബീഹാറില് കരുത്തരാകാം മേവാനിയിലൂടെ മോദിയുടെ തട്ടകം പിടിച്ചെടുക്കാം എല്ലാ തന്ത്രങ്ങളും പദ്ധതികളും രാഹുലിന് വേണ്ടി തയ്യാറാക്കി പ്രശാന്ത് കിഷോര് ആസാദി മുദ്രാവാക്യവുമായി കനയ്യ കോണ്ഗ്രസിലെത്തുമെന്ന സൂചന അതിശക്തം പ്രശാന്ത് കിഷോര് ഇഫക്ട് വീണ്ടും ന്യൂഡല്ഹി: കോണ്ഗ്രസിനെ സംസ്ഥാനത്ത് ശക്തിപ്പെടുത്തിയാല് മാത്രമേ കേന്ദ്രം തിരിച്ചു പിടിക്കാന് കഴിയൂ. ഇതിന് വേണ്ടത് ജനകീയരായ നേതാക്കളാണ്. സിപിഐ നേതാവ് കനയ്യ കുമാറിനെയും ഗുജറാത്തിലെ എംഎല്എയും പ്രമുഖ ദലിത് നേതാവുമായ ജിഗ്നേഷ് മേവാനിയെയും പാര്ട്ടിയിലേക്ക് കൊണ്ടുവരാന് കോണ്ഗ്രസ് നീക്കം സജീവമാക്കുന്നത് ഈ സാഹചര്യത്തിലാണ്. ഇവര് പാര്ട്ടിയില് എത്തിയാല് ബീഹാറിലും ഗുജറാത്തിലും കോണ്ഗ്രസിന് പുതുജീവനാകും. ഇതിനെല്ലാം പിന്നില് പ്രശാന്ത് കിഷോറാണ്. കനയ്യയെയും മേവാനിയെയും പാര്ട്ടിയിലേക്ക് കൊണ്ടുവരുന്ന കാര്യത്തില് രാഹുല് ഗാന്ധിക്ക് അനുകൂല നിലപാടാണ്. ഗുജറാത്ത് പിസിസി വര്ക്കിങ് പ്രസിഡന്റ് ഹാര്ദിക് പട്ടേല് വഴിയാണ് മേവാനിയുമായി കോണ്ഗ്രസ് ആശയവിനിമയം നടത്തുന്നത്. കനയ്യയുമായി കഴിഞ്ഞ ദിവസം രാഹുല് കൂടിക്കാഴ്ച നടത്തിയിരുന്നു. രാഹുലുമായി അടുത്ത ബന്ധമാണ് പ്രശാന്ത് കിഷോറിനുള്ളത്. ഇതാണ് കനയ്യ അടക്കമുള്ളവര്ക്ക് വേണ്ടി കോണ്ഗ്രസിനെ രംഗത്തിറക്കാന് സ്വാധീനിക്കുന്നതും. ബിഹാറില് കോണ്ഗ്രസിനെ പുനരുജ്ജീവിപ്പിക്കാന് കനയ്യ കുമാറിനെ കൊണ്ടുവരണമെന്നത് തിരഞ്ഞെടുപ്പു തന്ത്രജ്ഞന് പ്രശാന്ത് കിഷോറിന്റെ പദ്ധതിയാണ്. ബിഹാറുകാരനാണ് പ്രശാന്ത് കിഷോറും. രാഹുല് കനയ്യ കൂടിക്കാഴ്ചയില് മധ്യസ്ഥനായതും പ്രശാന്ത് കിഷോറാണ്. ഗുജറാത്തില് ഹാര്ദിക് പട്ടേലാണ് മുന്നില് നില്ക്കുന്നതെങ്കിലും തന്ത്രങ്ങള്ക്ക് പിന്നിലെ ചാലക ശക്തി പ്രശാന്ത് കിഷോറാണ്. കുറച്ചു നാളായി രാഹുല് ബ്രിഗേഡിലെ പ്രധാനിയാണ് പ്രശാന്ത് കിഷോര്. കോണ്ഗ്രസ് രാഷ്ട്രീയത്തിലേക്ക് പ്രശാന്തും താമസിയാതെ എത്തുമെന്നും സൂചനയുണ്ട്. പ്രശാന്ത് കിഷോര് കോണ്ഗ്രസില് ചേരുമെന്ന് ഏതാണ്ട് ഉറപ്പായ ഘട്ടത്തിലാണ് ഈ നിര്ണായക കൂടിക്കാഴ്ചകളും നടന്നത്. പാര്ട്ടി പുനരുജ്ജീവനത്തിനായി കൂടുതല് ജനകീയ നേതാക്കളെ കോണ്?ഗ്രസിലെത്തിക്കാന് രാഹുല് ഗാന്ധി ആഹ്വാനം ചെയ്തിരുന്നു. ഇതിന്റെ ചുവടുപിടിച്ചാണ് കനയ്യ കുമാറിനെ കോണ്ഗ്രസ് പാളയത്തിലെത്തിക്കാനുള്ള നീക്കം. ബിഹാര് നിയമസഭാ തിരഞ്ഞെടുപ്പില് സീറ്റ് നിഷേധിക്കപ്പെട്ടതില് അസ്വസ്ഥനായിരുന്ന കനയ്യ സിപിഐ നേതൃത്വവുമായി അത്ര രസത്തിലല്ല. അതേസമയം, കനയ്യ സിപിഐ വിടില്ലെന്ന് അദ്ദേഹവുമായി കൂടിക്കാഴ്ച നടത്തിയ ശേഷം പാര്ട്ടി ജനറല് സെക്രട്ടറി ഡി. രാജ വ്യക്തമാക്കി. സിപിഐ നിര്വാഹക സമിതിയിലെ ഏറ്റവും പ്രായം കുറഞ്ഞ അംഗമായ കനയ്യ പാര്ട്ടിയുടെ കരുത്തുറ്റ നേതാവാണ്. മറ്റു രാഷ്ട്രീയ നേതാക്കളുമായി കൂടിക്കാഴ്ച നടത്താന് അദ്ദേഹത്തിനു സ്വാതന്ത്ര്യമുണ്ട്. സീതാറാം യച്ചൂരിയെ കനയ്യ കണ്ടാലും ഇതുപോലുള്ള പ്രചാരണങ്ങളുണ്ടാവുമോ? രാജ ചോദിച്ചു. എന്നാല് കനയ്യ കോണ്ഗ്രസിലെത്തുമെന്ന് തന്നെയാണ് രാഹുല് ഗാന്ധിയോട് ചേര്ന്ന് നില്ക്കുന്നവര് നല്കുന്ന സൂചന. കനയ്യ കോണ്ഗ്രസിലെത്തിയാല് ബിഹാറില് പാര്ട്ടിയുടെ നേതൃനിരയില് അദ്ദേഹത്തെ കൊണ്ടുവരും. ബിഹാര് പിസിസി പ്രസിഡന്റായി മുന് കേന്ദ്രമന്ത്രിയും ലോക്സഭാ സ്പീക്കറുമായിരുന്ന മീരാ കുമാറിനെ നിയമിക്കുന്നതും പരിഗണനയിലുണ്ട്. ഗുജറാത്തില് അടുത്ത വര്ഷം നിയമസഭാ തിരഞ്ഞെടുപ്പ് നടക്കും. ഇക്കുറി ആം ആദ്മി പാര്ട്ടിയും സജീവമായി രംഗത്തുള്ള സാഹചര്യത്തില് ഗുജറാത്ത് പോര് കടുക്കും. കഴിഞ്ഞ നിയമസഭാ തിരഞ്ഞെടുപ്പില് വഡ്ഗാം മണ്ഡലത്തില് സ്വതന്ത്രനായി മത്സരിച്ച മേവാനിക്കെതിരെ കോണ്ഗ്രസ് സ്ഥാനാര്ത്ഥിയെ നിര്ത്തിയിരുന്നില്ല. രാജീവ് സതവിന്റെ മരണത്തെത്തുടര്ന്ന് ഗുജറാത്തിന്റെ ചുമതലയുള്ള എഐസിസി ജനറല് സെക്രട്ടറി സ്ഥാനം ഒഴിഞ്ഞുകിടക്കുകയാണ്. യുവനേതാവ് സച്ചിന് പൈലറ്റിനെ ആ ചുമതലയേല്പിച്ചേക്കും. Stories you may Like